alexandrainst/scandi-wiki huggingface dataset:
Charles Sydney Smith

Charles Sydney Smith (født 26. januar 1876, død 6. april 1951)  var en britisk vannpolospiller som har deltatt i fire olympiske leker.

Smith har blitt olympisk mester tre ganger. Han var målvakt på de britiske vannpololagene som vant i OL 1908 i London, 1912 i Stockholm og 1920 i Antwerpen. Under OL 1924 i Paris kom det britiske laget ikke på medaljeplass.

OL-medaljer 
  1908  London -  Gull i vannpolo, menn  Storbritannia
  1912  Stockholm - Gull i vannpolo, menn  Storbritannia
  1920  Antwerpen - Gull i vannpolo, menn Storbritannia

Eksterne lenker 
 

Britiske vannpolospillere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Vannpolospillere under Sommer-OL 1908
Medaljevinnere under Sommer-OL 1912
Deltakere for Storbritannia under Sommer-OL 1912
Vannpolospillere under Sommer-OL 1912
Medaljevinnere under Sommer-OL 1920
Deltakere for Storbritannia under Sommer-OL 1920
Vannpolospillere under Sommer-OL 1920
Deltakere for Storbritannia under Sommer-OL 1924
Vannpolospillere under Sommer-OL 1924
Personer fra Wigan
Kgalema Motlanthe

Kgalema Motlanthe (født 19. juli 1949 i Johannesburg i Sør-Afrika) var Sør-Afrikas  visepresident, innsatt 11. mai 2009 til mai 2014. Han har vært visepresident i ANC siden desember 2007 til 2014.

Han var Sør-Afrikas president fra  25. september 2008 til 9. mai 2009. Han overtok etter Thabo Mbeki da Mbeki ble sparket av ANC-ledelsen. Perioden hans opphørte da Jacob Zuma ble innsatt etter parlamentsvalget i 2009. Monthlante var før dette også en kort periode minister uten portefølje i Mbekis regjering. Motlanthe er tidligere fagforeningsmann og antiapartheidaktivist. Monthlante har sittet ti år i fengsel på Robben Island sammen med blant andre Nelson Mandela.

Referanser 

Personer fra City of Johannesburg Metropolitan Municipality
Sørafrikanske presidenter
Sørafrikanske aktivister
Antiapartheid-aktivister
Sørafrikanske politikere
Personer dømt for forbrytelser
Gerhard

Gerhard er et mannsnavn med opprinnelse i gammelhøytyske ger, «sverd», og harti, «hard, sterk». Geirarðr var en norrøn form av navnet.

Utbredelse 
Navnet Gerard var vanlig i England i middelalderen.

I Tyskland var Gerhard et populært navn på guttebarn født i perioden ca. 1910–1960. 

|}

Kjente personer med navnet 
Personene i listen er ordnet kronologisk etter fødselsår.
 Gerhard Schøning (1722–1780), norsk historiker
 Gerhard Munthe (1849–1929), norsk maler, tegner, bok- og tekstilkunstner
 Gerhard Herzberg (1904–1999), tysk kjemiker og Nobelprisvinner
 Gerhard Richter (f. 1932), tysk kunstner
 Gerhard Heiberg (f. 1939), norsk økonom, industri- og idrettsleder
 Gerhard Schröder (f. 1944), tysk politiker
 Gerhard Stoltz (f. 1948), norsk billedkunstner, illustratør og forfatter
 Gerhard Weikum (f. 1957), tysk informatiker
 Pål Gerhard Olsen (f. 1959), norsk forfatter og litteraturkritiker

Annen bruk av navnet 
 Gerhard Schønings skole, en videregående skole i Trondheim

Referanser

Eksterne lenker 
 

Mannsnavn
Elastisitet

For det økonomiske elastisitetsbegrepet, se Elastisitet (økonomi).
Elastisitet er (innen fasthetslære) evnen et legeme har til å oppta arbeid som gjøres på det ved deformasjon som potensiell energi framfor andre energiformer. Den potensielle energien får legemet til å rette seg ut igjen etter deformasjon — energien blir frigjort som et arbeid tilbake på omgivelsene. Et 100 prosent elastisk legeme vil innta sin opprinnelige form perfekt etter deformasjon. En kollisjon mellom to legemer kan være mer eller mindre elastisk, avhengig av elastisiteten til de to legemene; dette avgjør hvor mye mekanisk energi som blir bevart.

Forhold mellom kraft og lengdeendring
Man skiller vanligvis mellom lineær elastisitet og ikke-lineær elastisitet.
Det er ved lineær elastisitet at Hookes lov gjelder; altså når tøyningen (eng: strain) er veldig liten, vil den være nærmest proporsjonal til spenningen. Youngs modul blir brukt for å finne forholdet mellom spenning i massen grunnet påsatte krefter og tøyning/kompresjon i masseblokken.

Elastisitetsmodulen til et materiale er et mål på hvor stivt det er.

Elastisitet som funksjon av kraft
Ved veldig små krefter kan de fleste legemer modelleres som elastiske. I motsatt fall, når kraften har nådd et visst bristepunkt, er ingen legemer elastiske lenger. I overgangen mellom disse to ekstremene, kan elastisiteten tegnes som funksjon av kraften. Stoffer som i praksis oppleves som elastiske, har typisk en brå overgang fra elastisk til ikke-elastisk ved bristepunktet, mens veldig lite elastiske stoffer ikke har noe veldefinert bristepunkt i det hele tatt – de brister litt hele veien.

Referanser 

Materialegenskaper
Madoi

Madoi (kinesisk: 玛多县; pinyin: Mǎduō Xiàn) er et fylke i provinsen Qinghai i Folkerepublikken Kina. Det er understilt det autonome prefekturet Golog.

I 1999 hadde det en befolkning på  innbyggere.

Administrative enheter 
Storkommune:
Huashixia 花石峡镇,
Kommuner:
Huanghe 黄河乡, Heihe 黑河乡, Zhalinghu 扎陵湖乡.

Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.

Referanser

Bibliografi 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001. 
 Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3

Eksterne lenker 
  Beskrivelse 

Madoi
Kjølv Egeland (friidrettsutøver)

Kjølv Egeland (født 12. juli 1990) er en norsk fredsforsker og tidligere friidrettsutøver (høyde). Han representerte IL i BUL. 

I 2006 slettet han europamester Steinar Hoens kretsrekord for Gutter 16 Oslo krets med et hopp på 1,97. Under et stevne i Ekeberghallen 1. desember 2007 satte Egeland ny bestenotering i høyde for Gutter 17 med 2,10 meter. 14. september 2008 satte han norsk aldersrekord for 18-åringer under et stevne på Norges idrettshøgskole med 2,18 meter.  

I 2008 vant Egeland NM-gull både for juniorer og seniorer. Seniorgullet vant han med et hopp på 2,13 meter, noe som dessuten holdt til bestemannspremie i hopp. Egeland ble med det den yngste mannlige norgesmesteren i høyde noen sinne. Egeland er nordisk juniormester fra 2007 og 2008. Egeland har også to norgesmesterskap innendørs, fra 2009 og 2010.

Han ble trent av Hanne Haugland. Rygg-, kne- og akillesproblemer holdt ham på sidelinjen store deler av tiden etter gjennombruddsåret 2008. Egeland røk akillessenen i 2011 og la opp som høydehopper.

Egeland er utdannet i fred- og konfliktstudier ved Universitetet i Oslo, han tok doktorgrad i Oxford, og begynte deretter som postdoktor ved Sciences Po i Paris.

I 2020 mottok han Ingrid Aunes minnepris.

Egeland, som vokst opp på Røa, er barnebarn av forhenværende kirke- og undervisningsminister Kjølv Egeland.

Medaljer i norske mesterskap

Referanser 

Norske høydehoppere
Norgesmestere i friidrett
Friidrettsutøvere for IL i BUL
Xinjian

Xinjian (kinesisk: 新建县; pinyin: Xīnjiàn Xiàn) er et fylke i provinsen Jiangxi i Folkerepublikken Kina. Det er underlagt byprefekturet Nanchang.

I 1999 hadde det en befolkning på  innbyggere.

Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

Referanser

Eksterne lenker 
 Hjemmeside 

Xinjian
Stade Robert Champroux

Stade Robert Champroux er et flerbruksstadion i Abidjan, Elfenbenskysten. Stadionet brukes mest til fotball og er hjemmebanen til klubbene Jeunesse Club d'Abidjan, Stade d'Abidjan og Stella Club d'Adjamé. Den har en kapasitet på 20 000 tilskuere.

Fotballstadioner i Elfenbenskysten
Sport i Abidjan
Jan Hårstad

Jan Edgar Hårstad (født 23. april 1943 i Trondheim) er en norsk skuespiller og politisk skribent. 
Hans debut var i rollen som Orm i Kristin Lavransdatter ved Trøndelag Teater i 1960. Debuten skjedde forøvrig i Hårstads elevtid. I årene frem mot 1966 spilte Hårstad i en rekke forskjellige roller ved Trøndelag Teater hvor han senere, i 2003, også medvirket i stykket Bevis basert på David Auburns Proof.

I 1978 spilte han hovedrollen som Johannes Rosmer i NRK Fjernsynsteatrets oppsetning av Rosmersholm og hos NRK medvirket han også i rollene som «Ridder von Smygenskjold» og «Molokk» i barne-og familieserien Ridder Runde og hans kamp mot drager og baroner som ble sendt i romjulen 1979, samt som «Blomster-Johann» i NRKs julekalender Amalies jul fra 1995. I 1966 spilte Hårstad rollen som Claudius i Tom Stoppards Rosenkrantz og Gyldenstjern er døde som det året ble satt opp ved Nationaltheatret.  Gjennom de neste femogførti år arbeidet Hårstad ved Nationaltheateret og medvirket der i en lang rekke roller. I år 2000 spilte Hårstad rollen som Edvard Munch i Odd Nerdrums skuespill Kuratoriet som ble satt opp i Tinfos-hallen på Notodden.

Hårstad skriver blant annet regelmessig i NKPs avis Friheten og hos avisen Vårt Lands diskusjonsforum Verdidebatt.no. Han kommenterer også aktivt aktuelle saker som blir presentert i den alternative nettavisa Resett. Hårstad har tidligere vært aktiv i Rød Valgallianse.

Utmerkelser 
 1983 – Per Aabels ærespris
 1983 – Nationaltheatrets venners pris

Referanser

Eksterne lenker 
 

Norske skuespillere
Personer fra Trondheim kommune
Fødsler i 1943
Personer som fremmer konspirasjonsteorier om 11. september
Egil Eide (skuespiller)

Egil Eide (1868–1946) var en norsk skuespiller.

Han var en av Nationaltheatrets hovedkrefter 1899–1934. Han spilte en rekke roller ved teatret, blant tittelrollen i Kong Lear i 1937, samt i flere oppsetninger av Henrik Ibsens skuespill.

Filmografi (utvalg) 
 
 
 
 1923 – De fire paa hybelen (Norrtullsligan)

Teaterroller (utvalg)

Referanser

Eksterne lenker 
 
 
 Norsk biografisk leksikon

Norske skuespillere
Riddere av 1. klasse av St. Olavs Orden
Personer fra Haugesund kommune
Arno Bieberstein

Arno Bieberstein (født 24. oktober 1884 i Magdeburg død 7. juli 1918 i Magdeburg) var en tysk svømmer som deltok under OL 1908 i London.

Under OL 1908 ble han olympisk mester i svømming. Han vant 100 meter rygg foran danske Ludvig Dam.

OL-medaljer 
 1908  London -  Gull i svømming, 100 meter rygg

Eksterne lenker 
 

Tyske svømmere
Olympiske mestere for Tyskland
Medaljevinnere under Sommer-OL 1908
Deltakere for Tyskland under Sommer-OL 1908
Svømmere under Sommer-OL 1908
Personer fra Magdeburg
Fødsler i 1884
Dødsfall i 1918
Olympiske medaljevinnere i svømming
Marit Karlsen

Marit Karlsen (født 17. juli 1968 i Drøbak) er daglig leder i Ecotrail Oslo og frilansskribent.

Mediakarrieren 
Mediakarrieren startet hun i lokale radiostasjoner i Oslo. Hun ledet programmer for Arbeidsradioen, Radio Tango, Radio 7 og Rock FM før hun ble hentet til NRKs nye ungdomskanal P3. 

Marit Karlsen var en av profilene på NRK P3 hvor hun arbeidet som frilanser i perioden 1993–2003. Hun ble særlig kjent som stemmen i Roxrevyen som var et populært musikkprogram for ny og ukjent musikk. Hun ledet også Karlsens Kabin, samt programmet MaritParit og AnnePanne med Anne Sandvik Lindmo.

I dag er hun frilansskribent. Hun har skrevet bøkene Maraton med Jack Waitz (Cappelen Damm, 2014), Best på ski med Thomas Alsgaard (februar 2008, Tun Forlag) og I de lange løp med brødrene Aukland (mars 2009, Stayer Forlag). 

Marit Karlsen har også hatt flere verv i norsk musikkbransje, og startet i 2000 plateselskapet Trust Me Records. Fra 2016 daglig leder i Ecotrail Oslo og frilansskribent. 

Norske radiojournalister
Norske fotballspillere
Norske programledere
Norske platedirektører
Otto Armster

Otto Armster  (født 11. juli 1891 i Preetz, død 21. september 1957) var en tysk militær etterretningsoffiser og medlem av det tyske motstandsarbeidet som i 1944 førte til 20. juli-attentatet. Armster ble arrestert og satt i fangenskap like etter attentatet og ble sittende frem til frigjøringen i 1945. Han ble deretter ført til Sovjetunionen.

Liv og arbeide 
Armster var en venn av admiral Wilhelm Canaris, leder av kontrapionasje (Abwehr), og var i kontakt med motstandsbevegelsen siden 1939. Som oberst og sjef for kontraspionasjen i Wien i april 1944, da han arbeidet tett sammen med Georg Alexander Hansen, Hans Oster og Ludwig Gehre.

I forbindelse med sine motstandsaktiviteter hadde Armster konstant kontakt med general Friedrich Olbricht og andre medsammensvorne av 20. juli-attentatet gjennom Olbrichts fortrolige Hermann Kaiser. Armster er blitt utpekt av de medsammensvorne som liaison-offiser med forsvars-sirkel XVIII (Salzburg).

Den 23. juli 1944 ble Armster arrestert av Gestapo og transportert til Berlin, der han ble satt i isolat på fengslet på Lehrterstrasse frem til 25. april 1945. Den 15. mai 1945 arresterte russiske NKWD ham og deretter bortførte ham til Sovjetunionen hvor han ble holdt fengslet fram til 1955.

Se også 
 Liste over medlemmer av 20. juli-attentatet

Referanser

Litteratur 
 Ludwig Jedlicka: Der 20. Juli 1944 in Österreich. München/Wien 1965
 Peter Hoffmann: Widerstand, Staatsstreich, Attentat. Der Kampf der Opposition gegen Hitler. München 1969/1985

Personer fra Kreis Plön
Tyske spioner under andre verdenskrig
Tyske arméoffiserer
Tyskere fra andre verdenskrig
Militære opposisjonelle under det tredje rike
Tyske krigsfanger under andre verdenskrig
Tysk militærpersonell (Hæren i Wehrmacht)
Deltakere i 20. juli-attentatet
Ruyang

Ruyang (kinesisk: 汝阳县; pinyin: Rǔyáng Xiàn) er et fylke i provinsen Henan i Folkerepublikken Kina. Den er understilt byprefekturet Luoyang.

I 1999 var befolkningen på  innbyggere.

Ruyang er funnsted for en rekke viktige fossiliserte dinosaurer, blant dem Huanghetitan ruyangensis, som ble beskrevet første gang i 2007.

Administrative enheter 
Storkommuner:
 Chengguan 城关镇, Shangdian 上店镇, Fudian 付店镇, Xiaodian 小店镇,
Kommuner:
 Baishu 柏树乡, Shibapan 十八盘乡, Leicun 勒村乡, Wangping 王坪乡 , Sandun 三屯乡, Liudian 刘店乡, Taoying 陶营乡, Neibu 内埠乡, Caidian 蔡店乡.

Referanser

Eksterne lenker 
 Hjemmeside 
 Article about dinosaur finds in Ruyang County
 Article about dinosaur finds in Ruyang County
 Article about dinosaur finds in Ruyang County

Ruyang
Luoyang
Rustbuskmåler

Rustbuskmåler (Hydriomena ruberata) er en sommerfugl i gruppen av de egentlige målere  (Geometridae). Denne måleren finnes over hele Norge. Den ligner på de beslektede artene seljebuskmåler og orebuskmåler, og er som disse temmelig variabel av utseende, men kan vanligvis kjennes på at vingene har en rødlig fargetone med to markerte, lysere felter, fra seljebuskmåleren også på flygetiden.

Utseende 
En middelsstor (vingespenn 28 – 32 mm), slank, vanligvis rødlig brun måler. Forvingens tegninger er som hos andre buskmålere ganske variable. Vanligvis er den lyst brunlig grå ved roten og i et tverrbånd midt på vingen, ellers mørkere. De mørkere partiene kan være nøytralt grå men har oftere et markert rustbrunt skjær, aldri grønnlig. Noen ganger kan den ha smale, rustrøde tverrbånd. Bakvingen er gråhvit. Larven er forholdsvis kraftig med noen korte børster, lyst rødlig gråbrun på farge.

Levevis 
Arten finnes i skog og buskmark, og larvene lever på selje (Salix caprea) og andre vier-arter (Salix spp.). De voksne målerne flyr i mai – juni.

Utbredelse 
Arten finnes i det meste av Europa, bortsett fra i sørøst, videre østover gjennom Nord-Asia, og også i Nord-Amerika. I Norge er den funnet over hele landet.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1831
Dyr formelt beskrevet av Christian Friedrich Freyer
Per Aage Pleym Christensen

Per Aage Pleym Christensen (født 28. februar 1966 i Tromsø) er en norsk skribent og politisk aktivist. Siden 2. juli 2005 har han vært redaktør av nettavisen Liberaleren, en nettavis han var med i redaksjonen av fra starten i 1999. Gjennom årene har han vært bokanmelder for Bokavisen, Liberaleren, Fremskritt og Ideer om frihet.

Christensen var medlem av Fremskrittspartiet og Fremskrittspartiets Ungdom 1985–1994. I denne perioden var han formann i Akershus Fremskrittsparti 1992–1994 og medlem av landsstyret i FrP. Han var også landsstyreoppnevnt medlem av FrPs stortingsgruppe. Han var medlem av Fremskrittspartiets programkomité foran stortingsvalget 1993. Fra 1990 til 1992 var han medlem av FrPs kultur- og utdanningspolitiske utvalg. Per Aage Pleym Christensen var vararepresentant til Stortinget 1993–1997 og representant i Akershus fylkesting 1988–1995 for Fremskrittspartiet (uavhengig representant fra 4. mai 1994). 

Per Aage Pleym Christensen meldte seg ut av Fremskrittspartiet 4. mai 1994 i kjølvannet av Fremskrittspartiets landsmøte 1994. Han tok initiativ til å stifte FRIdemokratene Akershus 19. mai 1994. Han var medstifter av FRIdemokratene 19. juni 1994, men ble samme år medlem av Unge Venstre. Siden 1996 har han vært medlem av Venstre. I 1996 ble han valgt til leder i Norges Liberale Studentforbund.

Eksterne lenker 
 
  Om Per Aage Pleym Christensen hos Liberaleren
  Pleyms bokanmeldelser i Bokavisen.no
  Intervju med Pleym

Norske redaktører
FrP-politikere i Akershus
Vararepresentanter til Stortinget
Venstre-politikere i Akershus
Norske aktivister
Personer fra Eidsvoll kommune
VM i friidrett 2007 – 100 meter kvinner



Dette er de offisielle resultatene fra 100 meter kvinner ved VM i friidrett 2007 som ble avholdt på Nagai Stadium på 26. august og 27. august. Det deltok til sammen 74 utøvere i øvelsen fordelt på åtte innledende heat.

Medaljevinnere

Rekorder

Resultater

Semifinaler
De fire første i hver semifinale kvalifiserte seg (Q) til finalen.

Finalen

Kilder
 Resultater

100 k
100 meter under VM i friidrett
Leif Måsvær

Leif Fritjof Måsvær (født 29. januar 1941) er en tidligere norsk politiker (KrF). Måsvær er født i Skudeneshavn. Han var ordfører i Stavanger kommune 1988–1989 og 1994–1995 og varaordfører 1990–1993 og 1996–1999. 
Måsvær ble første gang innvalgt til Stavanger bystyre ved kommunevalget i 1975.Ved kommunevalget i 1979 mistet han sin faste plass i bystyret. Han ble imidlertid valgt til fylkestinget i 1979.  I 1983 fikk han igjen fast plass i Stavanger bystyre.Ved kommunevalget i 1987 inngikk sentrumspartiene samarbeid med Arbeiderpartiet og SV. Avtalen gikk ut på at Leif Måsvær skulle være ordfører i perioden 1988-1989 og varaordfører i perioden 1990-1991. Avtalen videreførtes etter kommunevalget i 1991, Arbeiderpartiet skulle ha ordføreren i perioden 1992-1993 og Kristelig Folkepartis Leif Måsvær skulle være ordfører i perioden 1994-1995. Etter valget i 1995 avsluttet Kristelig Folkeparti imidlertid samarbeidet med Arbeiderpartiet og inngikk et samarbeid med Høyre, Senterpartiet, Bymiljølisten, og Pensjonistpartiet, og et valgteknisk samarbeid med Fremskrittspartiet. Måsvær var varaordfører i perioden 1996-1999.  
I 1999 gikk han ut av kommunalpolitikken og ble ansatt som administrerende direktør i Forus Industritomteselskap AS, i et selskap der han hadde vært styremedlem i 12 år. Leif Måsvær hadde mange andre styreverv.  I 2004 ble Måsvær pensjonist.

Leif Måsvær har et livslangt engasjement for kristent arbeid.

Kilder 
 Gunnar A. Skadberg: Stavangers ordførere, 2017

Referanser

Eksterne lenker 
 

 
 

Ordførere i Stavanger
KrF-ordførere i Rogaland
Seksuell Empati

Seksuell Empati er et scenekunstprosjekt for ungdom laget av Jarl Flaaten Bjørk i «Flaatenbjørk kompani». Prosjektet er i to deler: Seksuell Empati vol.1 – Handlinger, og Seksuell Empati vol.2 – Identiteter. Tittelen hentyder til en slags seksuell medfølelse, og stykkene er et kunstnerisk bevisstgjøringsprosjekt der man søker å gjøre publikum, og i særlig grad ungdom, klar oppmerksom på seksuelle krenkelser og overgrep. Prosjekt er støttet av Norsk kulturråd.

Stykket har turnert med Den kulturelle skolesekken i Rogaland, og har også turnert i Vest-Agder, Akershus og Vestfold. Seksuell Empati vol 1 er spilt 165 ganger på forskjellige ungdomsskoler.

Eksterne lenker 
 Hjemmeside
 Stavanger Aftenblad – Slik unngår tenåringen å bli voldtektsmann
 Norsk Skuespillersenter – Seksuell empati vol. 2
 Norsk kulturråd – 3,5 millioner kroner til Kunstløftet

Norske skuespill
Lars H. Lende

Lars Hovland Lende (født 11. oktober 1882, død 29. november 1971) var en mann fra Haugesund. Han bodde størsteparten av livet sitt i Stavanger, der han levde som byoriginal. Han solgte et selvprodusert blad han kalte «Fagamatøren». Han kledde seg alltid nokså aparte, slik at han, selv om han ikke var særlig stor av høyde, lett lot seg gjenkjenne i en større forsamling.

Han kjøpte også ponnier for pengene fra «Fagamatøren». Disse ponniene lot han barna i Stavanger og etterhvert, om somrene nedover hele Sørlandskysten, få glede av, ved ridning og trilleturer. Han bodde i Brønngaten 6, i Gamle Stavanger og stallen/verkstedet lå i Ådlandssmauet. På Frigjøringsdagen 8. mai 1945 hengte Lende ut et digert norsk flagg fra stuevinduet sitt i 2. etasje.

I tilknytning til Stavangers kulturarrangementer i 2008, er der laget musikal om ham, med tekst av Per Inge Torkelsen og Svein Tang Wa i rollen som «Lenden». Lendeparken i Stavanger har navn etter Lars H. Lende.

Lars H. Lende var stesønn til oppfinneren Torkel J. Lende.

Referanser 

Personer fra Haugesund kommune
Kultur i Stavanger
Stavangers historie
Hans Edgar Paulsen

Hans Edgar Paulsen (født 23. april 1946) er en tidligere norsk fotballspiller. Han spilte i Viking Fotballklubb i perioden kjent som gullalderen eller de gyldne 70-årene 1967-1975. I løpet av denne perioden spilte han 273 kamper og scoret 98 mål. Han spilte også fire A-landskamper for Norge og scoret der to mål. Tidligere Viking-spiller Hans Edgar Paulsen var også initiativtakeren til vikingmagasinet Kick. Paulsen kom til Viking fra FK Vidar i 1966. Han er i slekt med Brede Hangeland.

Referanser

Eksterne lenker 
 
 fotball.no - NFF profil Hans Edgar Paulsen
 viking-fk.no - Gamle helter i mørkeblått Hans Edgar Paulsen

Norske fotballspillere
Norske landslagsspillere i fotball for herrer
Fotballspillere for Viking FK
Fødsler i 1946
Wergelandsenteret

Det Europeiske Wergelandsenteret (Det europeiske ressurs­senteret for opplæring i interkulturell forståelse, menneskerettigheter og demokratisk medborgerskap, på engelsk The European Wergeland Centre) er en stiftelse som ble opprettet i 2008 i samarbeid mellom den norske regjeringen og Europarådet. Senteret åpnet i februar 2009, og er et ressurssenter for alle de 47 medlemsstatene i Europarådet. Senteret driver forskning og videreutdanning av lærere og lærerutdannere innenfor områdene interkulturell forståelse, menneskerettigheter og demokratisk medborgerskap. Senterets arbeidsspråk er engelsk.

Samarbeidsavtalen ble undertegnet av Europarådets generalsekretær Terry Davis og Norges ambassadør til Europarådet, Petter Wille, under en seremoni i Strasbourg 16. september 2008.

Eksterne lenker
 
 Stortingsproposisjon om samtykke til inngåelse av samarbeidsavtalen.

Norske stiftelser
Europarådet
Etableringer i 2008
Arturo Miranda

Arturo Miranda (født 19. januar 1971) er en kanadisk stuper. Han kom på 5.-plass i 3 m svikt synkronstuping under Sommer-OL 2008 med tidligere verdensmester Alexandre Despatie. Miranda ble født i Havanna på Cuba.

Eksterne lenker 
 
 Profil ved Diving Canada

Canadiske stupere
Deltakere for Canada under Sommer-OL 2008
Stupere under Sommer-OL 2008
Personer fra Havanna
Fødsler i 1971